Un total de 950 escolars de Llíria participaran en la campanya “Anem a la piscina”
30 de maig de 2025

Un total de 950 escolars de Primària dels col·legis de Llíria participaran fins al pròxim 18 de juny en la campanya “Anem a la piscina” del curs 2024-2025, organitzada per la Regidoria d'Esports. L'activitat, que s'ha iniciat esta setmana en la piscina municipal descoberta, oferix la introducció de la pràctica aquàtica en la programació d'Educació Física dels centres educatius de la localitat.

Al llarg de 15 jornades, es realitzaran diferents sessions diàries impartides per monitors especialitzats que oferixen a l'alumnat les bases per a familiaritzar-se amb la natació i millorar la seua competència i motricitat en el medi aquàtic.

L'edil d'Esports, Nico Marco, que va visitar una de les sessions programades, ha mostrat la seua satisfacció “per poder organitzar, des del departament, un any més este programa, perquè és una activitat lúdica i esportiva que permet als nostres xiquets i xiquetes conéixer les instal·lacions municipals i la seua oferta, en este cas enfocades en la natació, i sempre els fa molta il·lusió, i resulta molt motivadora i educativa per a l'aprenentatge de valors, respecte de les regles i hàbits de vida saludables”.